Post Danmark hylder med et nyt frimærke den nordjyske opfindelse Longjohn-cyklen. Det nye frimærke med Longjohn-cyklen er ét blandt i alt fire frimærker, der har til formål at hylde fire danske opfindelser, der på hver deres måde har ændret hverdagen for mennesker verden ud. Longjohn-cyklen blev opfundet af den nordjyske cykelfabrikant Rasmussen. Den havde et lad mellem for - og baghjulet og blev brugt til at fragte varer. - Med de nye frimærker sætter vi fokus på, hvor mange praktisk ting i vores hverdag, vi tager for givet, men som engang var enestående nyskabelser. Ting som i deres enkelthed og klare funktion stadig er vigtige elementer i vores hverdag, og som mange nok ikke er klar over har deres udspring i kvikke danske hoveder, siger Martin Pingel, der er designchef i Post Danmark Frimærker. Frimærket er designet af Jakob Monefeldt, der også stod bag julemærkerne i 2014. De øvrige frimærker hylder Hellesens tørbatteri, skrivekuglen og rorstellet til betonblanding.

Referat:
Et nyt sæt frimærker fra Post Danmark hylder fire danske opfindelser. En af dem er den nordjyske opfindelse Longjohn-cyklen.